CELEX: 32015R1416
Language: mt
Date: 2015-08-20 00:00:00
Title: Regolament ta' Implimentazzjoni tal-Kummissjoni (UE) 2015/1416 tal-20 ta' Awwissu 2015 dwar l-awtorizzazzjoni tal-bisulfat tas-sodju bħala addittiv fl-għalf għall-ispeċi kollha tal-annimali (Test b'rilevanza għaż-ŻEE)

21.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 220/11
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1416
   tal-20 ta' Awwissu 2015
   dwar l-awtorizzazzjoni tal-bisulfat tas-sodju bħala addittiv fl-għalf għall-ispeċi kollha tal-annimali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 (1) tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali, u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               L-użu tal-bisulfat tas-sodju kien awtorizzat għal għaxar snin għal annimali domestiċi u annimali oħra li ma jipproduċux ikel bir-Regolament ta' Implimentazzjoni tal-Kummissjoni (UE) Nru 136/2012 (2).
            
         
               (3)
            
            
               B'konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-bisulfat tas-sodju. Ma' din l-applikazzjoni ntbagħtu wkoll id-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (4)
            
            
               L-applikazzjoni tikkonċerna l-awtorizzazzjoni tal-bisulfat tas-sodju bħala addittiv fl-għalf għall-ispeċijiet kollha tal-annimali, biex jiġi kklassifikat fil-kategoriji tal-addittivi “addittivi teknoloġiċi”.
            
         
               (5)
            
            
               Fl-opinjoni tagħha tal-11 ta' Ottubru 2011 (3) u tat-22 ta' Mejju 2014 (4), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet ta' użu proposti, il-bisulfat tas-sodju ma għandux effett ħażin fuq is-saħħa tal-annimali, fuq is-saħħa tal-bniedem jew fuq l-ambjent u l-użu tiegħu jista' jitqies effikaċi bħala preservattiv u regolatur tal-aċidità għall-ispeċijiet kollha tal-annimali. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara l-kummerċjalizzazzjoni. L-Awtorità vverifikat ukoll ir-rapport dwar il-metodu ta' analiżi tal-addittiv tal-għalf fl-għalf, li tressaq mil-Laboratorju ta' Referenza mwaqqaf permezz tar-Regolament (KE) Nru 1831/2003.
            
         
               (6)
            
            
               Il-valutazzjoni tal-bisulfat tas-sodju turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta' din il-preparazzjoni għandu jiġi awtorizzat kif inhu speċifikat fl-Anness ta' dan ir-Regolament.
            
         
               (7)
            
            
               Il-miżuri previsti f'dan ir-Regolament jikkonformaw mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Is-sustanza speċifikata fl-Anness I, li tifforma parti mill-kategorija ta' addittivi “addittivi teknoloġiċi” u mill-grupp funzjonali “preservattivi” hija awtorizzata bħala addittiv fin-nutriment tal-annimali suġġetta għall-kundizzjonijiet stipulati f'dak l-Anness.
   Artikolu 2
   Is-sustanza speċifikata fl-Anness II, li tifforma parti mill-kategorija ta' addittivi “addittivi teknoloġiċi” u mill-grupp funzjonali “regolatur tal-aċidità”, hija awtorizzata bħala addittiv fin-nutriment tal-annimali bil-kundizzjonijiet stipulati f'dak l-Anness.
   Artikolu 3
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament ta' Implimentazzjoni tal-Kummissjoni (UE) Nru 136/2012 tas-16 ta' Frar 2012 rigward l-awtorizzazzjoni ta' bisulfat tas-sodju bħala addittiv fl-għalf għall-annimali domestiċi u annimali oħra li ma jipproduċux ikel (ĠU L 46, 17.2.2012, p. 33).
   
      (3)  EFSA Journal 2011; 9(11):2415.
   
      (4)  EFSA Journal 2014; 12(6):3731.
   
      ANNESS I
      
                  Numru ta' identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formola kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  mg/kg tal-għalf komplut b'kontenut ta' umdità ta' 12 %
               
            
                  
                     Kategorija tal-addittivi teknoloġiċi. Grupp funzjonali: preservattivi
                  
               
            
                  1j514ii
               
               
                  —
               
               
                  Bisulfat tas-sodju.
               
               
                  
                     Kompożizzjoni tal-addittiv
                  
                  Bisulfat tas-sodju: ≥ 95,2 %
                  
                     Karatterizzazzjoni tas-sustanza attiva
                  
                  Bisulfat tas-sodju CAS Nru 7681-38-1
                  NaHSO4
                  
                  Na 19,15 %
                  SO4 80,01 %
                  Prodott b'sinteżi kimika
                  
                     Metodu ta' analiżi
                      (1)
                  
                  Determinazzjoni tas-sulfat tal-idroġenu tas-sodju fl-addittivi tal-għalf: metodu titrimetriku bbażat fuq id-determinazzjoni ta' aċidità totali li tinħall ta' bisulfat tas-sodju meta mqabbla ma' soluzzjoni standard tal-idrossidu tas-sodju.
               
               
                  Kull speċi tal-annimali għajr qtates u l-mink
               
               
                  —
               
               
                  —
               
               
                  4 000 
               
               
                  
                              1.
                           
                           
                              Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura għall-ħżin, iż-żmien tal-ħżin u l-istabbiltà waqt it-tgerbib.
                           
                        
                              2.
                           
                           
                              Għas-sikurezza: protezzjoni għan-nifs, protezzjoni għall-għajnejn u ingwanti għandhom jintużaw waqt l-immaniġġar.
                           
                        
                              3.
                           
                           
                              Il-kontenut totali ta' bisulfat tas-sodju ma jridx jaqbeż il-livelli massimi permessi fl-għalf sħiħ stabbiliti għal kull speċi relevanti.
                           
                        
               
                  l-10 ta' Settembru 2025
               
            
                  Qtates
               
               
                  20 000 
               
            
                  Mink
               
               
                  10 000 
               
            
         (1)  Id-dettalji tal-metodi analitiċi huma disponibbli fuq l-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports
   
   
      ANNESS II
      
                  Numru ta' identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formola kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  mg/kg tal-għalf komplut b'kontenut ta' umdità ta' 12 %
               
            
                  
                     Kategorija tal-addittivi teknoloġiċi. Grupp funzjonali: regolaturi tal-aċidità
                  
               
            
                  1j514ii
               
               
                  —
               
               
                  Bisulfat tas-sodju.
               
               
                  
                     Kompożizzjoni tal-addittiv
                  
                  Bisulfat tas-sodju: ≥ 95,2 %
                  
                     Karatterizzazzjoni tas-sustanza attiva
                  
                  Bisulfat tas-sodju CAS Nru 7681-38-1
                  NaHSO4
                  
                  Na 19,15 %
                  SO4 80,01 %
                  Prodott b'sinteżi kimika
                  
                     Metodu ta' analiżi
                      (1)
                  
                  Determinazzjoni tas-sulfat tal-idroġenu tas-sodju fl-addittivi tal-għalf: metodu titrimetriku bbażat fuq id-determinazzjoni ta' aċidità totali li tinħall ta' bisulfat tas-sodju meta mqabbla ma' soluzzjoni standard tal-idrossidu tas-sodju.
               
               
                  L-ispeċi tal-annimali kollha għajr il-qtates, il-mink, annimali domestiċi u annimali oħra li ma jipproduċux ikel
               
               
                  —
               
               
                  —
               
               
                  4 000 
               
               
                  
                              1.
                           
                           
                              Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura għall-ħżin, iż-żmien tal-ħżin u l-istabbiltà waqt it-tgerbib.
                           
                        
                              2.
                           
                           
                              Għas-sikurezza: protezzjoni għan-nifs, protezzjoni għall-għajnejn u ingwanti għandhom jintużaw waqt l-immaniġġar.
                           
                        
                              3.
                           
                           
                              Il-kontenut totali ta' bisulfat tas-sodju ma jridx jaqbeż il-livelli massimi permessi fl-għalf sħiħ stabbiliti għal kull speċi relevanti.
                           
                        
               
                  l-10 ta' Settembru 2025
               
            
         (1)  Id-dettalji tal-metodi analitiċi huma disponibbli fuq l-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports